Ritratt: Facebook .td_uid_2_616d338de5fa7_rand.td-a-rec-img{text-align:left}.td_uid_2_616d338de5fa7_rand.td-a-rec-img img{margin:0 auto 0 0} "Jien inħobbu kif inhu u ma nbiddel xejn minnu u kieku nerġa' nmur lura lilu nerġa' nagħżel," ikkummentat fuq Facebook Catherine Zammit li wriet ritratt tagħha mal-kelb Maxinu li issa ilu għandha sentejn u xahrejn. Maxinu mhuwiex kelb ta' razza pura u meta ħassitha lesta biex ikollha kelb ma' qagħditx tara kemm jiswa u kemm hu sabiħ. Malli kienet rat ir-ritratt tiegħu fuq Facebook biex jiġi addottat mill-ewwel kien serqilha qalbha u ħassitha xxurtjajtha li min kien tefa' r-ritratt tiegħu fuq Facebook għażel lilha biex tkun tista' ttih ħajja kif jixraqlu. Iżda bħal ma jiġri spiss fuq il-midja soċjali, bosta kienu dawk li ħallew kummenti xejn sbieħ malli Catherine kienet tellgħet ritratt tagħha ma' Maxinu. Kieku nistħi noħroġ biss daqskemm hu ikrah," kienu fost il-biżibilju kummenti li għamlu n-nies. Iżda Catherine tgħid li minkejja dawn il-kummenti ma tiddejjaaqx toħroġ bih u turih lin-nies. Għal Catherine mhux is-sbuħija kollox jew kif jagħmlu bosta nies li jħallsu l-flejjes biex jixtru kelb u joqgħodu jiftaħru. "Maxinu għandu mħabba pura u għalijja dak hu l-aktar importanti," kompliet tgħid hi. L-istorja ta' Catherine u tal-kelb Maxinu bla dubju ta' xejn hija lezzjoni importanti fil-ħajja speċjalment għal dawk li lesti jitfgħu kummenti xejn sbieħ fuq il-midja soċjali. Ritratt: Facebook – Catherine Zammit Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616d338de63ee_rand.td-a-rec-img{text-align:left}.td_uid_3_616d338de63ee_rand.td-a-rec-img img{margin:0 auto 0 0}